ราชประสงค์เชื่อบัวหลวงกำไรเข้าเป้า
บ้านราชประสงค์เชื่อมือ บลจ.บัวหลวง บริหารผลตอบแทนได้ตามเป้า แบ่งลงทุนพันธบัตร 50% หุ้นปันผลดี 50% หวังกำไรปีละ 35-40 ล้านบาท
21 ธ.ค. 2554

บ้านราชประสงค์เชื่อมือ บลจ.บัวหลวง บริหารผลตอบแทนได้ตามเป้า แบ่งลงทุนพันธบัตร 50% หุ้นปันผลดี 50% หวังกำไรปีละ 35-40 ล้านบาท
นายมณเฑียร อินทร์น้อย ประธานเจ้าหน้าที่บริหาร บริษัท บ้านราชประสงค์ กล่าวว่า บริษัทมั่นใจว่าบริษัทหลักทรัพย์จัดการกองทุนรวม (บลจ.) บัวหลวง จะบริหารเงินกองทุนของนิติบุคคลอาคารชุดของโครงการ ดิ เอ็นเนอร์จี้ หัวหินมูลค่า 630 ล้านบาทได้ตามเป้าเพื่อนำเงินไว้ใช้จ่ายค่าส่วนกลางของคอนโดมิเนียมในแต่ละปี 
“เราได้คัดเลือก บลจ.หลายราย และเชื่อว่าเราเลือกไม่ผิด ซึ่งนอกจาก บลจ.บัวหลวง จะบริหารเงินส่วนกลางของคอนโดแล้ว บริษัทว่าจ้างให้บริหารเงินกองทุนบริษัท บ้านราชประสงค์อีกประมาณ 1,000 ล้านบาท ซึ่งเงินส่วนนี้สำหรับใช้จ่ายโรงแรมและฟิตเนสในโครงการ” นายมณเฑียร กล่าว
นอกจากนี้ ยังรองรับกรณีที่เกิดเหตุการณ์ที่ทำให้ บลจ.บัวหลวงไม่ได้ผลตอบแทนตามเป้า กองทุนนี้ก็จะนำไปเติมให้ ดังนั้นลูกบ้านไม่ต้องกังวลกับเรื่องค่าใช้จ่ายส่วนกลาง บริษัทจะเป็นผู้ดูแลปู 
ทั้งนี้ ดิ เอ็นเนอร์จี้ หัวหิน มูลค่าโครงการ 2 หมื่นล้านบาท เปิดตัวเขย่าวงการครั้งแรกในไทย โดยจ่ายค่าส่วนกลางปีแรกเพียงครั้งเดียว และใช้สิทธิเป็นสมาชิกสปอร์ตคอมเพล็กซ์ฟรีตลอดชีพ เปิดจองที่พารากอนตั้งแต่วันที่ 1925 ธ.ค. 2554 โดยก่อนเปิดขายอย่างเป็นทางการมียอดจองเข้ามาแล้ว 700 ยูนิต จาก 6,000 ยูนิต และคาดว่าไตรมาส 2 ปี 2555 จะปิดการขายได้ และก่อสร้างเสร็จปลายปี 2557 
นายหรรษา สุสายัณห์ กรรมการผู้จัดการ กลุ่มธุรกิจกองทุนสำรองเลี้ยงชีพและส่วนบุคคล บริษัทหลักทรัพย์จัดการกองทุนรวม บลจ.บัวหลวง กล่าวว่า บลจ.บัวหลวงต้องสร้างรายได้จากการลงทุนให้ได้ผลตอบแทนปีละ 3540 ล้านบาท ดังนั้นการลงทุนจะเน้นรักษาเงินต้นและระวังความเสี่ยง
นายพีรพงศ์ จิระเสวีจินดา รองกรรมการผู้จัดการ กลุ่มผู้จัดการกองทุน บลจ.บัวหลวง กล่าวว่า พอร์ตการลงทุน 50% จะลงทุนในพันธบัตร และอีก 50% ลงทุนหุ้นที่มีปัจจัยพื้นฐานดี มีกระแสเงินสด จ่ายเงินปันผลสม่ำเสมอในทุกภาวะ
“กองทุนต้องบริหารให้ได้ผลตอบแทนอย่างต่ำ 6% ต่อปี เพื่อรองรับค่าใช้จ่ายในแต่ละปี ซึ่งผลตอบแทนจากพันธบัตรก็น่าจะได้ 4% และที่เหลือมาจากเงินปันผลจากหุ้น ที่เมื่อซื้อหุ้นแล้วจะเน้นถือระยะยาวเพื่อรอปันผล” นายพีรพงศ์ กล่าว
ปัจจุบันยังมีหุ้นที่จ่ายเงินปันผลในอัตรา 67% ต่อปี และจ่ายมาตลอด 10 ปี เช่น หุ้นเทคโนโลยีและโรงไฟฟ้า เป็นต้น และในอนาคตอาจเปิดโอกาสลงทุนหุ้นต่างประเทศ หรือกองทุนรวมอสังหาริมทรัพย์ เพื่อเพิ่มผลตอบแทนให้แก่กองทุน